Miestny úrad mestskej časti Bratislava-Petržalka

Z á p i s n i c a

z rokovania 35. zasadnutia Miestneho zastupiteľstva mestskej časti Bratislava-Petržalka konaného dňa 2. februára 2010.

Prítomní: podľa prezenčnej listiny.
Ospravedlnení: p. Tomáš Weissensteiner		
Neospravedlnení: 0 
Počet poslancov sa v rokovacej sieni priebežne menil.
Otvorenie zasadnutia:
Zasadnutie otvoril p. Milan Ftáčnik, starosta mestskej časti. Privítal prítomných hostí, ako aj občanov a skonštatoval, že miestne zastupiteľstvo je uznášaniaschopné počtom 39 prítomných poslancov, čo predstavuje 97,5 %.

Návrh na doplnenie a zmenu programu:
Do bodu rôzne starosta navrhol zaradiť:
20A. Návrh na určenie výšky nájomného za užívanie bytu č. 115 v objekte na Čapajevovej ul. č. 3 v Bratislave, vyňatého z bytového fondu pre občianske združenie Mládež ulice.
20B. Voľbu prísediaceho Okresného súdu Bratislava V.

p. Kimerlingová navrhla do programu zaradiť:
20C. Návrh na priznanie odmeny Stanislavovi Fialovi, miestnemu kontrolórovi Mestskej časti Bratislava-Petržalka za II. polrok 2009.

p. Plšeková navrhla zaradiť bod č. 9 ako bod č. 3 rokovania, bod č.16 ako prvý bod po prestávke.

Hlasovanie za návrh p. Kimerlingovej zaradiť bod 20C. do rokovania:	
za 39, proti 0, zdržal sa hlasovania 0 - návrh bol prijatý.

Hlasovanie za presun bodu č. 9 ako bod č. 3  a bod č. 16 ako prvý bod po prestávke:
za 39, proti 0, zdržal sa 0 - návrh bol prijatý.

Hlasovanie o navrhnutom programe rokovania: za 36, proti 0, zdržal sa 0, - program bol prijatý.

Voľba návrhovej komisie: 
Do návrhovej komisie boli navrhnutí: p. Juraj Kríž,
					  p. Michal Novota,
					  p. Peter Guttman.

Hlasovanie: za 39, proti 0, zdržal sa 0 - návrhová komisia bola schválená.

Voľba overovateľov zápisu: 
Za overovateľov zápisu boli navrhnutí: p. Jiří Rusnok,
					     p. Peter Stach.

Hlasovanie: prítomných za 38, proti 0, zdržal sa 1 - návrh na overovateľov bol prijatý.
----------

1.	Kontrola plnenia uznesení Miestneho zastupiteľstva mestskej časti Bratislava Petržalka splatných k 31.12.2010.________________________________________ 
	
	Diskutovalo sa bez úvodného slova.
p. Augustín - uznesenie č. 461 v súvislosti s bodom č. 17 upozornil na dátumy, zo správy kontrolóra vyplýva, že podľa článku 6 zmluvy mala mestská časť možnosť okamžitej výpovede (neuhradenie nájomného v termíne) - žiada vysvetliť,
p. Čapčeková - na internetových stránkach nenašla zverejnené dotácie, nie je splnený termín 31.1.201,
	p. Ftáčnik - uznesenia datované k 31.1. budú odpočtované o mesiac, 
	k uzneseniu č. 461 - v tom čase nepátral po úhrade, nedostal avízo o nezaplatení.

Hlasovanie: prítomných 38, za 38, proti 0, zdržal sa 0 - návrh bol prijatý.

Záver:
Uznesenie č. 490
----------

2.	Výsledok procesného auditu na Miestnom úrade mestskej časti Bratislava-Petržalka.____________________________________________________________

Úvodné slovo predniesol p. Novotný - za firmu Armstrong CC, s.r.o. predstavil štruktúru a názorne predviedol kroky a postub pri vykonávaní procesného auditu na MÚ, vykonaného na základe zadania.

Diskusia:
p. Novota – audit nedopadol tak, ako chceli poslanci, mal upozorniť na nevyhnutne potrebný čas k vybaveniu procesu a jeho personálnu potrebu, požaduje prepracovať materiál,
p. Augustín - chýbajú mu 3 veci, vnímanie úradu a jeho špecifík, spätná väzba na analýzu procesov od vedúcich a očakával merateľné výstupy – čas a počet ľudí, 
p. Pavlík - neboli zmapované všetky procesy miestneho úradu, využiť pri zavedení elektronického zastupiteľstva aj úradu, 
p. Belohorec – požadoval doplniť výsledky dotazníkového prieskumu, v odporúčaniach sa zamerať nie na kvalitu firemného prostredia, ale viac na požiadavky volených predstaviteľov, nesúhlasí s návrhom optimálnej organizačnej štruktúry, potreba doplniť materiál,
p. Radosa - chýbajú niektoré útvary MÚ, ocenil návrh projektového manažmentu investičného referátu,
p. Plšeková - výstupy navrhuje prebrať s poslancami, chýbajú štandardné dotazníky, konkrétne výstupy, previazanosť na poslancov,
p. Kimerlingová – poukázala na nefunkčný informačný systém na úrade, vzniesla pochybnosti o anonymite prieskumu, nesúhlasí s návrhom organizačnej štruktúry,
p. Hrdlička - výstupy nie sú podľa očakávania, je tu chybne definovaný Bytový podnik, požaduje preformulovať počet zamestnancov, prepracovať materiál, nesúhlasí s poukazom na vplyv politikov na prácu úradu,
p. Košina – v súvislosti so SWOT – analýzou upozornil na poddimenzované stavy zamestnancov, pripraviť návrhy na riešenie,
p. Lucká - chýba hierarchická štruktúra (oddelenia – prednosta – starosta – MZ), 
p. Guttman - navrhuje uskutočniť seminár k danej téme,
p. Čapčeková - požaduje presnú špecifikáciu zadania auditu,
p. Belohorec - navrhol uznesenie: dopracovať výsledky podľa pripomienok poslancov za účasti zástupcov poslaneckých klubov,
p. Kováč – ocenil prístup firmy, MZ sa rozhodlo urobiť procesný audit, chceli sme mapu procesov, výsledkom ktorých je navrhnutá optimálna organizačná štruktúra,
p. Ftáčnik - audit skončil 31.12.2009, požiadavky mali byť formulované vopred, za nové zadania sa musí zaplatiť,
p. Miškanin - poslanci odsúhlasili súťažné podmienky a finančné prostriedky, komisia, v ktorej boli aj poslanci, vybrala na základe toho dodávateľa, nespochybňovať závery z dotazníkového prieskumu, výsledok bol prerokovaný s vedúcimi oddelení, opatrenia sa postupne plnia, bude doškolenie pracovníkov ohľadom elektronizácie s cieľom zvýšiť spokojnosť obyvateľov, aj zavedením systému kvality,
p. Kováč -  prečítal schválené zadanie spracovania projektu,
p. Kósa – otázka, či poslanci robia oponentúru, alebo majú zaujať kvalifikované stanovisko, 
p. Novotný – poukázal na limity – doba odovzdania, financie, ako prvý krok navrhujú osvojiť si procesné riadenie,
p. Ftáčnik – konštatoval, že výstup nie je v súlade s očakávaniami poslancov, všetky procesy sú na CD, ktoré poslanci dostali, súhlasí so stretnutím a dopracovaním materiálu. 

Návrhová komisia dostala pozmeňujúci návrh poslanca p. Belohorca:
MZ ukladá prednostovi zabezpečiť dopracovanie procesného auditu v zmysle zadania procesného auditu a pripomienok poslancov MZ za účasti zástupcov jednotlivých poslaneckých klubov.

Hlasovanie: prítomných 38, za 38, proti 0 , zdržal sa 0 - návrh bol prijatý.

Záver:
Uznesenie č. 491
----------

3.	Informácia o investičnom uzámere na parc. č. 4696 a o postupe k zániku prenájmu pristranstva pre Car Towing, a.s.________________________________

	Materiál uviedol p. Miškanin, prednosta miestneho úradu, informoval o verejnom zhromaždení k investičnému zámeru, mestská časť má plánovaný príjem z tejto činnosti, ak tento príjem nebude, je potrebné upraviť rozpočet. 
Informáciu podal aj starosta, p. Ftáčnik - autoremedúrou navrhol doplnenie uznesenie - verejné parkovisko s osvetlením.
Diskusia: 
p. Radosa - aký bol pôvodný účel na predmetnej ploche? Poukázal tiež na nevyužitých 20 dní na výpoveď zmluvy
p. Ftáčnik – odpovedal – nevyužívané hokejbalové ihrisko, 
p. Šebej - pôvodne tam bolo parkovisko, potom ihrisko, z diskusie na stretnutí občanov vyplynulo, že občania chcú mať verejné osvetlené parkovisko,
p. Guttman - rada Fondu statickej dopravy konštatovala, že nie sú peniaze na budovanie nových parkovísk,
p. Fabor, poslanec MsZ - bol na stretnutí občanov, riešením statickej dopravy je budovať viac verejne prístupných parkovísk, ako ukladá norma, neodporúča budovať bezplatné, strážené a osvetlené parkovisko len v tejto lokalite (ako k tomu prídu ostatní obyvatelia?),
p. Šebej - FP - býva tam 30 rokov, obyvatelia „odťahovku“ nechcú,
p. Plšeková - hlas občanov je dôležitý, chcú osvetlené parkovisko bez oplotenia,
p. Belohorec – vytkol p. Faborovi obhajobu Car Towingu, poukázal na nezodpovedný prístup mesta predajom pozemku v obytnej zóne, 
p. Košina - súhlasí s predrečníkom, chýba však ekonomický prepočet požiadavky obyvateľov, je potrebné viacúrovňové využívanie voľných priestorov,
p. Ftáčnik - vyzval poslancov na umožnenie vystúpenia zástupcu investora Car Towing p. Radovana Valenta - poslanci optickou väčšinou odsúhlasili vystúpenie,
p. Valent, Car Towing- popísal genézu prenájmu až po uznesenie MZ o zrušení nájmu, vyjadril znepokojenie z vývoja, zámer spoločnosti je vybudovať 30-40 miest na bezplatné parkovanie pre obyvateľov od 19,00 hod. do 07,00 hod., 20 miest na odťahovanie, príjem pre mestskú časť bude 20 tis. eur (doteraz nič), po 5 rokoch by všetko získala mestská časť, doterajšie priame náklady sú 70 tis. eur, celkové 120 tis. eur,
p. Radosa – otázka, či sú tam vybudované aj lapače oleja?
p. Lukačková – využitie plochy sa malo vopred konzultovať, stretnutie malo byť viac medializované, ľudia neboli pripravení,
p. Ftáčnik - na každú bránu sme dali vylepiť oznam o konaní stretnutia,
p. Plšeková - na stretnutí odzneli rôzne návrhy, obyvatelia sú za verejné osvetlené parkovisko, na p. Valenta – či majú lapače olejov, podala návrh doplnku uznesenia, ktorým požaduje vypracovať správu o možnostiach vybudovania parkovacieho domu,
p. Valent - lapače olejov majú pripravené prenosné,
p. Guttman - zamyslieť sa nad výstavbou rezidenčných parkovísk, 
p. Šebej - FP - riešiť momentálnu situáciu bývajúcich v danej lokalite,
p. Kováč - prečo vypadli sankcie z dodatku zmluvy?
p. Hrdlička – materiál nebol v Rade fondu statickej dopravy, nie je vyčíslený dopad na rozpočet,
p. Ftáčnik - v rozpočte je schválených je 10.000,- €, vypovedanie zmluvy nesmie mať dopad na rozpočet,
p. Farkašovská - dáva návrh na prerušenie rokovania o tomto bode - procedurálny návrh.
Hlasovanie za prerušenie:  za 12, proti 14, zdržalo sa 10 - návrh nebol prijatý.

p. Ftáčnik - reagoval na p. Kováča, spresnená bola v dodatku len plocha, sankcie rieši iný zákon.

Návrhová komisia dostala jeden pozmeňujúci návrh poslankyne p. Plšekovej:
MZ žiada prednostu MÚ vypracovať správu o možnostiach výstavby parkovacieho domu na parcele č. 4696 a predložiť ju na verejnú diskusiu a do zastupiteľstva.
		
Hlasovanie: prítomných 34, za 20, proti 0, zdržali sa hlasovania 14 - návrh bol prijatý.

Hlasovanie o uznesení ako celku: prítomných 37 za 24, proti 0, zdržali sa hlasovania 13 - návrh bol prijatý.

Záver:
Uznesenie č. 492
----------

4.	Správa o výsledku kontroly vykonanej Najvyšším kontrolným úradom SR z decembra 2009.______________________________________________________

Materiál uviedol pán Miškanin - správu je potrebné prerokovať v zastupiteľstve, do 15.3.2010 budú realizované opatrenia.

Diskusia: 
p. Čapčeková - v zmysle transparentnosti navrhla zverejniť všetky správy z kontrol konaných na MÚ na stránke mestskej časti - podá písomný návrh

Vedenie schôdze prevzal p. Kováč, 1. zástupca starostu,
p. Belohorec- žiadal objasniť, nezahrnutý príjem z nájmu budovy 2008 do rozpočtu ako k tomuto stavu došlo?
p. Radosa - zistenie v bode 2 nesúlad ako sa riešil?
p. Lukáček, ved. finančného oddelenia vysvetlil, ide o Fond rozvoja bývania a jeho zosúladenie s rozpočtovými pravidlami, 
p. Dragúň – poukázal na nesúlad čísiel – opatrenia, čísla strán,
p. Miškanin - NKÚ ukončil kontrolu vyhotovil protokol, ktorý má 25 strán, predložili sa opatrenia na odstránenie zistených nedostatkov, správu, ktorá je kratšia, je potrebné prerokovať v MZ,
p. Guttman – požaduje k dispozícii celý protokol.

Návrhová komisia dostala jeden pozmeňujúci návrh poslankyne p. Čapčekovej:
Miestne zastupiteľstvo žiada starostu, aby zabezpečil pravidelné zverejňovanie všetkých správ z kontrolnej činnosti na webovej stránke mestskej časti Bratislava-Petržalka do novovytvorenej ikony s názvom „KONTROLY“. Termín plnenia: štvrťročne

Hlasovanie: prítomných 36, za 7, proti 9, zdržali sa hlasovania 20 - návrh nebol prijatý.

Hlasovanie o pôvodnom návrhu uznesenia: prítomných 36, za 36, proti 0, zdržal sa  hlasovania 0 - návrh bol prijatý.

Záver:
Uznesenie č. 493
----------

5.	Návrh na dlhodobý prenájom budovy bývalej ZŠ na Beňadickej ul. č. 38 pre žiadateľa Cirkev bratská v SR, ul. 29. augusta č. 27, Levice.__________________

Materiál uviedol Ing. Kubička, vedúci oddelenia nakladania s majetkom.

Diskusia:
p. Plšeková – predniesla a zdôvodnila návrhu zmeny uznesenia, škola robí dobré meno Petržalke, je tu ZŠ a Gymnázium, prenájom na dobu 30 rokov za 1 € za celý predmet nájmu od 1.1.2011 s podmienkou investovania 80 tis. € každých 5 rokov,
p. Kimerlingová - medzi tým prišiel návrh na zmenu nájomcu  - Cirkevná ZŠ Narnia“, so súhlasom zriaďovateľa,
p. Šebej - podporí návrh klubu SDKÚ, učil na škole, majú výborné výsledky,
p. Čapčeková - či plánujú prevádzkovať naďalej tenisovú školu, prečo sa prerokováva predĺženie nájmu teraz, keď zmluva platí do roku 2014, žiada obšírnejší plán investícií do areálu a školy,
p. Radosa - je za, do návrhu dať záruku zachovania verejnej prístupnosti športového areálu,
p. Rusnok – na základe vysvetlení upravil stanovisko komisie podnikateľských činností v zmysle pozmeňujúceho návrhu,
p. Bútora, manažér ZŠ NARNIA a Gymnázia C.S. Lewisa – optickou väčšinou poslancov odhlasované vystúpenie 
	- žiadajú získať školu na dobu 30 rokov, z dôvodu nárastu počtu žiakov, (už 570), vzniká potreba investovať do objektu. Korektná spolupráca s MČ Petržalka, od roku 2004 dali do opravy 80.000 €, podrobne sú rozpísané investície na prvých 10 rokov.
p. Pavlík - podporiť návrh, doriešiť otázku školníckeho bytu, tenisovú školu, dopravu,
p. Čapčeková - čo sa plánuje so športovým oddielom?
p. Bútora – Tenisový klub Return – prevzali zmluvu, predĺžili ju do roku 2014, vie si predstaviť pokračovanie spolupráce za podmienok, ako boli zadefinované v pôvodnej zmluve,
p. Kubička – upozornil, že doteraz boli pozemky dané do užívania bezodplatne, požiadavka rady a komisie na podrobnejšiu špecifikáciu investícií – predkladané sú investície na údržbu, nie kapitálové výdavky. 

Návrhová komisia dostala dva pozmeňujúce návhy: 
1.	p. Plšeková:
	Predĺženie nájmu na dobu 30 rokov od 1.1.2011 za 1 € za celý predmet nájmu s podmienkou investícií do budovy a areálu školy 80.000 € každých 5 rokov. Nerealizovanie požadovaných investícií v danej lehote a výške je dôvodom na ukončenie prenájmu. Prenajatý pozemok bude verejne prístupný.“
	
Hlasovanie: za 33, proti 0, zdržal sa hlasovania 0,- návrh bol prijatý.

2.	p. Kimerlingová:
	Navrhujem, aby nájomná zmluva na objekt ZŠ na Beňadickej ul. č. 38 bola uzavretá s cirkevnou školou NARNIA.

Hlasovanie: za 33, proti 0, zdržal sa hlasovania 0 - návrh bol prijatý.

Menovité hlasovanie o uznesení ako celku podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	za
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	neprítomná
11. Dušan Figel	neprítomný
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	zdržal sa 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	neprítomný 
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus					za
26. Karol Nitranský  				neprítomný
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová				za
35. Anna Sotníková	za
36. Peter Stach	za
37. Jozef Szabó 					za
38. František Šebej 				za
39. Anton Šmotlák	neprítomný
40. Tomáš Weissensteiner	ospravedlnený 
     
Hlasovanie: prítomných 34, za 33, proti 0, zdržal sa 1 - návrh bol prijatý.

Záver:
Uznesenie č. 494
----------

6.	Informácia o plnení schválených opatrení na riešenie dopadov finančnej a hospodárskej krízy. __________________________________________________
Materiál uviedol starosta, p. Ftáčnik. Prijaté opatrenia sú splnené okrem sociálneho podniku, ktorého založenie nie je potrebné - v Petržalke nie je taký počet ľudí, čo prišli o prácu.
Diskusia:
p. Kimerlingová - nesplnený bod 5, posielali sme refundačné faktúry a od štátu neprišlo zatiaľ nič
p. Janota - k bodu 10 chýbajú mu absolútne čísla ohľadom sociálnych výpomocí,
p. Halčáková - daná výpomoc je v stovkách, dá poslancovi písomnú informáciu.

Hlasovanie: prítomných 33, za 33, proti 0, zdržal sa 0 - návrh bol prijatý.

Záver:
Uznesenie č. 495
----------

7.	Žiadosť Klubu Kon Tiki o odpustenie vrátenia prvej splátky dotácie na rok 2009.
	
Materiál uviedol p. Miškanin – celková dlžoba združenia je cca 2000 €.

Diskusia:
p. Radosa - v akom čase vznikol záväzok, ako bol vymáhaný?
p. Miškanin – postupovalo sa podľa smernice o postupe pri vymáhaní dlžoby, o dlžobe voči bytovému podniku sme sa dozvedeli až v januári 2010,
p. Ftáčnik – dlžná suma 301,74 € bola ku dnešnému dňu zaplatená,
p. Kováč – nakoľko ide o nové informácie, podáva procedurálny návrh na prerušenie rokovania.
Hlasovanie o prerušení rokovania: prítomných 33, za 32, proti 0, zdržal sa 1 - návrh bol prijatý.
----------

8.	Vyhodnotenie činnosti inšpektorov verejného poriadku za II. polrok 2009.
	
Prednosta, Ing. Miškanin uviedol materiál, sú prítomní aj 4 inšpektori verejného poriadku.
 
Diskusia: 
p. Kimerlingová - navrhla materiál len zobrať na vedomie,
p. Novota – kvôli verejnej kontrole by mali byť na hlavnej stránke mestskej časti zverejnené fotografie inšpektorov aj s telefónnym číslom, navrhol zverejňovať fotodokumentáciu na stránke mestskej časti v reálnom čase,
p. Hrdlička – poukázal na príčinu znečistenia kontajnerových stojísk - aj zlé parkovanie, koľko bolo takýchto zistení, či za tento priestupok je možnosť pokuty?
p. Miškanin – parkovanie pred kontajnermi – z VZN vyplýva povinnosť kontroly pre mestskú políciu, sú vyznačené čiary, kde by nemali parkovať, každý správca je povinný vyznačiť čas odvozu smetí, v reálnom čase zverejňovať informácie je problém.

Návrhová komisia dostala dva pozmeňujúce návrhy:
1.	p. Kimerlingová: Zmena namiesto ...“ schvaľuje“ ... použiť termín „berie na vedomie“.
Hlasovanie: za 29, proti 0, zdržali sa 0 - návrh bol prijatý.
	
2.	p. Novota: ukladá prednostovi MÚ:

a)	zabezpečiť zverejnenie kontaktov na inšpektorov verejného poriadku na úradnej strane internetovej stánky MČ,
b)	zabezpečiť zverejnenie fotodokumentácie činnosti inšpektorov v pravidelných intervaloch na úradnej strane internetovej stránky MČ podľa lokalít.“
Hlasovanie: za 27, proti 0, zdržali sa 2 - návrh bol prijatý.
	
	Hlasovanie o uznesení ako celku: prítomných 29, za 27, proti 0, zdržali sa 2, - návrh bol prijatý.

Záver:
Uznesenie č. 496
----------

9.	Vyhodnotenie údržby zelene v mestskej časti Bratislava-Petržalka Miestnym podnikom verejnoprospešných služieb Petržalka za rok 2009 a porovnanie cien všetkých dodávateľov.__________________________________________________
 	
Predložený materiál uviedol Ing. Šaling, vedúci oddelenia životného prostredia. 

Diskusia:
p. Lexmann – náklady na odpisy sú započítané v cene,
p. Kleinert, riaditeľ VPS - doplnil niektoré informácie o cene, sú lacnejší ako ďalší dodávatelia, cenovo porovnateľní s DPH s dodávateľom na Dvory, orez stromov je nepredvídateľný náklad,
p. Kimerlingová -FP - VPS dostáva transfery, takže očakávame lepšie ceny,
p. Guttman – zverejňovať termíny preberania prác kvôli účasti poslancov,
p. Škorvaneková - pozvánky mali dostávať všetci poslanci,
p. Čapčeková - tabuľka č. 1 a tab. č. 2 rozdiel cien, prečo?
p. Kleinert - ceny boli dané v roku 2007, z vlastnej činnosti si kúpili hrabačku lístia,
p. Šaling - budú pozývať všetkých poslancov na preberanie prác.
	
Hlasovanie: prítomných 34, za 34, proti 0 , zdržali sa 0 - návrh bol prijatý.

Záver:
Uznesenie č. 497
----------

10.	Priebežná správa o realizácii schválených projektových zámerov „Zelené cesty“.

Úvodné slovo p. Kordošová, vedúca oddelenia uzemného rozvoja a dopravy.

Diskusia:
p. Novota - v súvislosti s prepojením cyklotrasy na Kopčiansku navrhol uznesenie: vyznačiť aj trasu k vojenskému cintorínu a bunkru, pripraviť návrh zámeru na dokončenia trasy, 
	- žiadal rokovať s Magistrátom a krajským dopravným inšpektorátom o vyznačení cyklotrasy prechod cez Chorvátske rameno - Námestie hraničiarov,
p. Ftáčnik - chystá sa svetelný prechod na navrhnutom úseku, Rusovská cesta je spravovaná magistrátom, obrátime sa písomne na magistrát,
p. Kordošová – cyklotrasa je súčasťou urbanistickej štúdie,
p. Doktorovová, poslankyňa MsZ - vojenský cintorín je v správe hlavného mesta, označenie sa pripravuje (Paming),
p. Radosa – projekt je financovaný z eurofondov, limity,
p. Farkašovská – ktorá mestská časť sa uchádza o 90 tis. € ? odpoveď: Petržalka,
		- žiadala ústnu informáciu o indikatívnom rozpočte a o stretnutí starostov,
p. Miškanin - „Servus Pontis“ - k tomuto projektu budú do 10 dní rokovania na úrovni prednostov, náklady cca 74 tis. €.

	Návrhová komisia dostala jeden pozmeňujúci návrh poslanca p. Novotu:
	... žiada prednostu MÚ rokovať s magistrátom a krajským dopravným inšpektorátom o vodorovnom a zvislom vyznačení priechodu pre cyklistov cez Chorvátske rameno na Rusovskej ceste.

Hlasovanie:  za 33, proti 0, zdržal sa 0  - návrh bol prijatý.

Hlasovanie o uznesení ako celku: prítomných 33, za 33, proti 0, zdržal sa 0 - návrh bol prijatý.

Záver:
Uznesenie č. 498
----------

11.	Návrh na vybudovanie parkoviska na Markovej 5 a náklady na jeho vybudovanie_______________________________________________________

	Materiál uviedla Ing. arch. Kordošová, objasnila potrebu lapačov olejov.

Diskusia:
p. Lucká - poďakovala za  materiál,
p. Radosa – objasniť majetkoprávny stav pozemku, minimalizovať náklady,
p. Kordošová - už je pripravená projektová dokumentácia.

Návrhová komisia dostala pozmeňujúci návrh poslanca p. Radosu:
MZ ukladá prednostovi pri realizácii zámeru postupovať tak, aby sa zákonným spôsobom v prípade možnosti znížili celkové náklady.

O návrhu sa nehlasovalo, predkladateľ, p. Radosa stiahol svoj návrh.
	
Hlasovanie: prítomných 35, za 35, proti 0, zdržali sa 0,- návrh bol prijatý.

Záver:
Uznesenie č. 499
----------

12.	Informácia o uzatvorených nájomných zmluvách k obecným bytom v mestskej časti Bratislava-Petržalka za IV. štvrťrok roku 2009.______________________

Hlasovalo sa bez úvodného slova a bez diskusie.

Hlasovanie: prítomných 35, za 35, proti 0, zdržali sa 0 - návrh bol prijatý.

Záver:
Uznesenie č. 500
----------

13.	Informácia o riešení Poradovníka bytov v mestskej časti Bratislava-Petržalka 
za rok 2009.__________________________________________________________

Hlasovalo sa bez úvodného slova a bez diskusie.

Hlasovanie: prítomných 35, za 35, proti 0 zdržal sa 0, - návrh bol prijatý.

Záver:
Uznesenie č. 501
----------

14.	Návrh na dlhodobý prenájom nehnuteľnosti - pozemku p. č. 4281 pre žiadateľa Ing. Petra Ševčoviča, bytom Kežmarské nám. 7, Bratislava._________________

Materiál uviedol Ing. Kubička, vedúci oddelenia nakladania s majetkom.

Diskusia: spoločná diskusia k bodom č. 14 a a č.15,
p. Kimerlingová – zapracovať do zmluvy investičný zámer obce ako dôvod výpovede,
p. Košina – do zmluvy zapracovať aj klauzulu o nenárokovaní na preplatenie vložených investícií, otázka, kto poberá nájomné za bilboardy,
p. Ftáčnik - patrí do kompetencií mesta,
p. Radosa - skrátiť dobu nájmu na 10 rokov, 
p. Belohorec - na finančnej komisii sa zaoberali týmto materiálom, znížiť dobu na 10 rokov a zvýšiť nájom na 2 €/m2 ročne,
p. Hrdlička - komisia SMM návrh uznesenia – 10 rokov a úhrada nájomného za predchádzajúce 3 roky.

Návrhová komisia dostala  štyri pozmeňujúce návrhy uznesenia:
1.	p. Kimelingová :
	Žiadam zapracovať do nájomnej zmluvy klauzulu „Dôvod na ukončenie nájomnej zmluvy je investičný zámer obce v danej lokalite“.
Hlasovanie: za 31, proti 0, zdržal sa 1 - návrh bol prijatý.

2.	p. Radosa:
	MZ schvaľuje prenájom pozemku 4287 na dobu 10 rokov ako prípad osobitného zreteľa.
Hlasovanie:  za 27, proti 0, zdržal sa 5 - návrh bol prijatý.

3.	p. Belohorec:
... doba nájmu 10 rokov, cena nájmu 2 € /m²/rok.
Hlasovanie: za 12, proti 0, zdržal sa 18 - návrh nebol prijatý.

4.	p. Hrdlička:
Schválenie je podmienené zaplatením nájomného za predchádzajúce 3 roky užívania za nájomné 0,33 € /m²/rok.“
Hlasovanie:  za 17, proti 0, zdržal sa 14 - návrh bol prijatý.

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	za
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	za
11. Dušan Figel	neprítomný
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	za 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	za
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	neprítomná
25. Tomáš Mikus					neprítomný 
26. Karol Nitranský  				za
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		neprítomný
34. Mariana Sabadošová				neprítomná 
35. Anna Sotníková				za
36. Peter Stach	za
37. Jozef Szabó 					za
38. František Šebej 				neprítomný
39. Anton Šmotlák	neprítomný
40. Tomáš Weissensteiner	ospravedlnený 

Hlasovanie: prítomných 32, za 32, proti 0, zdržal sa 0 - návrh bol prijatý.

Záver:
Uznesenie č. 502
----------

15.	Návrh na dlhodobý prenájom nehnuteľnosti - pozemku p. č. 4287 pre žiadateľov Ing. Jozefa Škaláka a manželku Ing. Veroniku Škalákovú, bytom Levočská 13, Bratislava.____________________________________________

Diskusia: spoločná s bodom 14.

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	za
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	za
11. Dušan Figel	neprítomný
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	za 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	za
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	neprítomná
25. Tomáš Mikus					neprítomný 
26. Karol Nitranský  				za
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová				neprítomná 
35. Anna Sotníková				za
36. Peter Stach	za
37. Jozef Szabó 					za
38. František Šebej 				neprítomný
39. Anton Šmotlák	neprítomný
40. Tomáš Weissensteiner	ospravedlnený 

Hlasovanie: prítomných 33, za 33, proti 0, zdržal sa 0 - návrh bol prijatý.

Záver:
Uznesenie č. 503
----------

16.	Návrh na dlhodobý prenájom stavieb - parkoviska a spevnených plôch pre žiadateľa SLOV-MATIC, spol. s r.o. Bratislava._______________________

Pán Ftáčnik, uviedol bod rokovania.

Diskusia:
p. Kováč - podal procedurálny návrh na prerušenie rokovania.
	
Hlasovanie: prítomných 32, za 32, proti 0, zdržal sa 0 - návrh bol prijatý.
----------

17.	Správa z mimoriadnej kontroly súladu uzavretia zmluvy na prenájom pozemku na Macharovej ulici na účely parkoviska pre odťahovú službu spoločnosti Car Towing, a.s. a jej zmien so zákonom o majetku obci._______________________

Materiál uviedol p. Fiala, miestny kontrolór, kontrola bola vykonaná na základe uznesenia miestneho zastupiteľstva.

Diskusia:
p. Kováč – prečo boli vypustené sankcie z dodatku zmluvy? 
- či bol vymáhaný úrok z omeškania a kto ho vymáhal?
p. Ftáčnik – odpovedal, že nemáme takúto informáciu,
p. Plšeková - ako sú sledované zmluvy na MÚ, kto konkrétne pochybil?
p. Miškanin - nedoplatky za KON-TIKI sú v réžii bytového podniku,
- záväzky zo zmlúv sleduje referát správy miestneho majetku,
- platby za nebytové priestory – ref. podnikateľských činností,
- platby za byty – bytové oddelenie,
- platby všeobecne – finančné oddelenie,
p. Lukáček - informoval o spôsobe úhrady, zmluvu eviduje finančné oddelenie v module nájomné a sleduje tok peňazí,
p. Ftáčnik - reakcia na dodatok k zmluve - riešil len veľkosť plochy,
p. Plšeková - 24.11. 2009 rokovali o Car Towing, informácia, že nezaplatil nájomné, neodznela,
p. Belohorec - dôvod výpovede nastal, úrad mal konať, cena 10,13 €/m²/rok nie je  cena obvyklá, ide o plochu blízko centra mesta, bola prenajatá lukratívna plocha za menej ako občanom Petržalky (18 tis Sk), 
p. Košina - máme cenovú mapu, treba postupovať podľa nej
p. Ftáčnik - kompetencie určuje VZN o zásadách hospodárenia s majetkom, poslanci schvaľujú podmienky, zmluvu úrad,
p. Augustín  - správa kontrolóra bola dobrá, lebo nám ukázala zlý systém,
p. Radosa – odporučil správu zobrať na vedomie a navrhol časť b/ uznesenia, aby boli v budúcnosti nové, resp. menené zmluvy predkladané do zastupiteľstva,
p. Ftáčnik - všetky zmluvy musia byť schválené v  MZ, čaká sa na nové VZN mesta, 
p. Guttman - bude postih voči zamestnancovi? - ÁNO
p. Fiala - v dodatku nešlo len o zmenu výmery, ale aj o zmenu predmetu nájmu, mala byť uzatvorená nová zmluva.

Návrhová komisia dostala jeden pozmeňujúci návrh uznesenia od p. Radosu:
V prípade zmien nájomných zmlúv uzatvorených pred 1.7.2009 sa bude postupovať podľa ustanovení § 9 a zákona o majetku obcí.

Hlasovanie: za 29, proti 0, zdržal sa 0 - návrh bol prijatý.

Hlasovanie o uznesení ako celku: prítomných 29, za 29, proti 0, zdržal sa 0 - návrh bol prijatý

Záver:
Uznesenie č. 504
----------
	
18.	Správa miestneho kontrolóra o výsledkoch kontrolnej činnosti za rok 2009.

Pán Fiala, miestny kontrolór, uviedol materiál.

Diskusia:
p. Janota - poďakoval zamestnancom miestneho úradu za dlhodobé dobré plnenie úloh.

Hlasovanie: prítomných 29, za 29, proti 0, zdržal sa 0 - návrh bol prijatý.

Záver:
Uznesenie č. 505
----------

19.	Odpovede na interpelácie a nové interpelácie._____________________

1. p. Kríž – vyslovil nespokojnosť s odpoveďou p. Kleinerta na interpeláciu poslanca Mikusa z 15.12.2009 - osadenie lavičiek na Fedinovej ul., návrh nevznikol od zeleného stola, bol od občanov.

2. p. Belohorec interpeloval starostu, text:
„Vážený pán starosta, začiatkom roku 2010 v objekte potravín na Ševčenkovej ulici, boli uzavreté dve prevádzky. Jedna predajňa kobercov a druhá krčma. Podľa vyjadrení zamestnancov týchto prevádzok majiteľ budovy prenajal priestory na prevádzkovanie Herne s automatmi. Máte Vy alebo MÚ informáciu o pripravovanej herni? Dávali ste súhlas s prevádzkou v roku 2009 - 2010 na Herňu na Ševčenkovej ulici? Ak ste takýto súhlas nevydali, žiadam Vás aby ste svoj súhlas neudelili.“

3. p. Novota interpeloval starostu, text:
V odpovedi na moju interpeláciu z 15.12.2009 konštatujete, že „Sankcie nebudú uplatnené, nakoľko dodávateľ postupoval podľa predmetného povolenia a realizoval prípojky podľa technologických možností, ktoré nevyžadujú zmenu územného rozhodnutia, čo je taktiež v kompetencii starostu“. Z rozhodnutia o umiestnení stavby č. UKSP 10834-Tx1/2007-Kch-37 je pritom zrejmé, že investor si osvojil pripomienku vlastníkov bytov na Rovniankovej 12-16 a zmenil trasovanie rozkopávky. Samotnú rozkopávku v novembri 2009 uskutočnil mimo trasy zakotvenej v spomínanom rozhodnutí o umiestnení stavby. Z Vašej odpovede nie je jasné, či ste umožnili zmenu trasovania. Podľa informácií odborníkov na územné a stavebné konanie investor/ dodávateľ nemôže realizovať rozkopávku v rozpore s rozhodnutím o umiestnení stavby. Rád by som sa spýtal, na základe akého ustanovenia zákona ste konštatovali, že konanie dodávateľa nevyžaduje zmenu územného rozhodnutia a je v kompetencii starostu. Tiež prosím o odstránenie vecných chýb v odpovedi z 8.1.2010 (napr. VZN primátora a pod.)
----------	

20. Rôzne.
20A. Návrh na určenie výšky nájomného za užívanie bytu č. 115 v objekte na Čapajevovej ul. č. 3 v Bratislave vyňatého z bytového fondu pre občianske  združenie Mládež ulice.__________________________________________

Materiál uviedol prednosta, p. Miškanin.

Diskusia:
p. Novota - ide o študentov, nemajú finančné prostriedky na komerčné nájomné, prihovára sa za prenájom za cenu 1,- €/mesačne.

Hlasovanie: prítomných 21, za 21, proti 0, zdržal sa 0 - návrh bol prijatý.

Záver:
Uznesenie č. 506
----------

20B. Voľba prísediaceho Okresného súdu Bratislava V.____________

Materiál uviedol starosta, p. Ftáčnik, odporučil odsúhlasiť návrh.

Hlasovalo sa bez diskusie.

Hlasovanie: prítomných 21, za 21, proti 0, zdržal sa 0 - návrh bol prijatý.

Záver:
Uznesenie č. 507
----------

20C. Návrh na priznanie odmeny Stanislavovi Fialovi, miestnemu kontrolórovi mestskej časti Bratislava-Petržalka za II. polrok 2009.____________________

Starosta, p. Ftáčnik uviedol materiál.

Diskusia:
p. Kováč – zdôvodnil nenavrhnutie mimoriadnych odmien poslancom, nenavrhol ich ani klub KDH.

Hlasovanie: prítomných 21, za 18, proti 0, zdržali sa 3 - návrh bol prijatý.

Záver:
Uznesenie č. 508
----------

p. Ftáčnik:
1. prečítal list Jadranky Varič, postihnutej športovkyne, v ktorom ďakovala poslancom za poskytnutý príspevok
2. informoval, že dňa 23.2.2010 - utorok sa uskutoční mimoriadne zasadnutie miestneho zastupiteľstva s jedným bodom rokovania - Stanovisko k TEŠ štúdii,

p. Guttman – upozornil na uznesenie o zverejnení verejného obstarávania a správ z kontrol na stránke mestskej časti – požadoval splniť.

p. Paulenová:
1. upozornila sa potrebu podania majetkových priznaní poslancov za rok 2009 do 31.3.2010,
2. vyzvala poslancov, aby upozornili zamestnávateľov na potrebu priebežného uplatňovania si náhrady ušlej mzdy, nečakať do konca volebného obdobia.

Záver:
Starosta Ftáčnik poďakoval prítomným za účasť a ukončil zasadnutie poslaneckého zboru.

K zápisnici z rokovania miestneho zastupiteľstva dňa 2. februára 2010:

____________________________			_________________________
Doc. RNDr. Milan Ftáčnik, CSc.			Ing. Marián Miškanin, PhD.
	starosta	prednosta

Overovatelia zápisu: _________________________
				Ing. Jiří Rusnok

			_________________________
			            Ing. Peter Stach

Zapísala:		_________________________
				Helena Čierníková